钦定古今图书集成/明伦汇编/氏族典/第541卷 > 《廖用贤尚友录》 > 席旦
## 钦定古今图书集成/明伦汇编/氏族典/第541卷 > 《廖用贤尚友录》 > 席旦

按《宋史席旦传》，“旦字晋仲，河南人。七岁能诗。元丰中，
举进士，赐第，历齐州司法参军、郑州河阳教授、敕令
所删定官。徽宗召对，擢右正言，迁右司谏、御史，改太
常少卿，迁中书舍人、给事中，俄拜御史中丞兼侍讲。
内侍郝随骄横，旦劾罢之，以显谟阁待制知宣州，召
为户部侍郎，知成都府。政和中，徙郑州，加述古殿直”
学士，复知成都，卒于长安，年六十二。旦立朝无所附
徇。子益，字大光，绍兴初，参知政事。